Det blev pålagt, at de respektive teleselskaber skulle udlevere signaleringsdata
Ret: Østre Landsret (2. instans)
Faggruppe: Straffesag — Øvrige straffesager
Sagsemner: Efterforskning og straffeproces;

UDSKRIFT 

AF 

ØSTRE LANDSRETS RETSBOG 

____________ 

 

 

 

Den 3. marts 2017 holdt Østre Landsret møde i retsbygningen, Bredgade 59, København. 

 

Som dommere fungerede landsdommerne Rosenløv, Benedikte Holberg og Marie Tullin 

(kst.), førstnævnte som rettens formand. 

 

Der foretoges for lukkede døre: 

 

14. afd. kære nr. S-584-17:               

Foranstaltning under efterforskning 

 

Ingen var indkaldt eller mødt. 

 

Der fremlagdes udskrift af retsbogen fra Retten i Glostrup med rettens kendelse af 24. fe-

bruar 2017 (15-2147/2017), hvorefter anklagemyndighedens anmodning om hos telesel-

skaber at få udleveret signaleringsdata for masteceller, som dækker adressen Rigspolitiet, 

Ejby Industrivej 125, 2600 Glostrup, den 9. februar 2017 for tidsrummet kl. 16.45-17.30, 

ikke blev taget til følge. 

 

Der fremlagdes endvidere dommerens fremsendelsesbrev af 27. februar 2017 og kæreskrift 

af 23. februar 2017 fra anklagemyndigheden. 

 

Det fremgår af sagens oplysninger, at der den 9. februar 2017 ca. kl.17.26 opstod en alvor-

lig brand i en af Rigspolitiets bygninger på Ejby Industrivej 125 i Glostrup. Et vidne har 

beskrevet en person, som løb ind i bygningen omkring kl. 17.01, og politiet har ved gen-

nemgang af overvågningsvideo konstateret, at en person flygtede fra stedet kl. 17.18. På 



- 2 - 

 

baggrund af disse oplysninger og idet der ikke er fundet tekniske fejl, som kan være årsag 

til branden, er det politiets opfattelse, at branden må være påsat. 

 

Anklagemyndigheden har kæret kendelsen med påstand som for byretten og har anført 

bl.a., at det omhandlede efterforskningsskridt ikke er et straffeprocessuelt indgreb i videre 

omfang, end hvad der følger af retsplejelovens kapitel 74 om beslaglæggelse og edition. 

 

Der er alene tale om bagudrettede oplysninger, og signaleringsdata giver kun adgang til 

oplysninger om, hvorvidt telefonen har været tændt, og i givet fald om brugeren er tilknyt-

tet et af de tre teleselskaber, der gemmer signaleringsdata. Der vil således ikke fremgå op-

lysninger om, hvorvidt telefonerne har været brugt, og hvilke apparater de eventuelt har 

været i kontakt med. Indhentelse af signaleringsdata falder derfor uden for reglerne i rets-

plejelovens kapitel 71. 

 

I denne sag ønsker politiet signaleringsdata vedrørende en større ubestemt mængde telefo-

ner for at finde ud af, hvilke telefoner der på et givent tidspunkt befandt sig inden for de 

master, der dækker gerningsstedet.  

 

Det er anklagemyndighedens opfattelse, at indgrebet på grund af sit relativt begrænsede 

tidsrum sammenholdt med den alvorlige kriminalitet er proportionalt. Der er endvidere 

grund til at antage, at signaleringsdata kan tjene som bevis i sagen, og at disse kan lede 

politiet på sporet af gerningsmanden, der formodentligt er den person, som vidnet har be-

skrevet, og som på videoovervågningen ses flygte fra stedet.  

 

Efter votering afsagdes 

 

k e n d e l s e: 

 

Det må på baggrund af det oplyste om signaleringsdata lægges til grund, at anmodningen 

alene vedrører udlevering af allerede registrerede lokaliseringsoplysninger. 

 

Da begæringen således ikke vedrører oplysninger om, hvilke telefoner eller andre tilsva-

rende kommunikationsapparater der sættes i forbindelse med en bestemt telefon eller andet 

kommunikationsapparat, er der ikke tale om teleoplysninger, jf. retsplejelovens § 780, stk. 

1, nr. 4. 



- 3 - 

 

 

Det følger endvidere af Højesterets kendelse gengivet i Ugeskrift for Retsvæsen 2009, side 

2610, at udlevering af oplysninger af allerede registrerede lokaliseringsoplysninger hver-

ken kan anses for eller sidestilles med teleobservation, jf. retsplejelovens § 791 a, stk. 1, og 

at udlevering af sådanne oplysninger alene kan ske med hjemmel i retsplejelovens editions-

regler.  

 

Herefter, og idet landsretten af de grunde, som anklagemyndigheden har anført, finder, at 

betingelserne i retsplejelovens § 804, stk. 1, er opfyldt, tages anklagemyndighedens begæ-

ring til følge som nedenfor bestemt. 

 

T h i  b e s t e m m e s: 

 

Det pålægges teleselskaberne TDC, Telia og 3mobil (HI3G) at udlevere signaleringsdata 

for den 9. februar 2017 i tidsrummet fra kl. 16.45 til kl. 17.30 for masteceller, som dækker 

adressen Rigspolitiet, Ejby Industrivej 125, 2600 Glostrup.  

 

Retten hævet.